
Hrvatska olimpijska akademija u suradnji u sklopu Erasmus+ projekta Education through sport – Shaping role models for the future organizira radionicu o financijskoj odgovornosti i financijskom planiranju profesionalnih sportaša . 
Radionica je namijenjena vrhunskim sportašima na početku karijere, od 15 do 19 godina.
Radionica će se održati u četvrtak, 11. travnja u hotelu Westin, u trajanju od 10:30 do 12:45 sati (za sudionike je osigurana kava i čaj na početku te domjenak po završetku radionice).
Radionicu će voditi financijski stručnjak iz Slovenije i suradnik Slovenskog olimpijskog odbora Miha Urek, istaknuti hrvatski boksač i olimpijac Željko Mavrović govoriti će o svojem iskustvu, a u uvodnom dijelu će govoriti doc. dr. sc. Saša Ceraj, ravnatelj Hrvatske olimpijske akademije i dr. sc. Ana Popovčić, Voditeljica Odbora za promociju olimpizma.

Molimo Vas da za sudjelovanje u radionici prijavite sportaša iz Vašeg saveza koji zadovoljava sljedeće uvjete:
· Starost 15 do 19 godine (za sudionike koji radi radionice izostaju iz škole, možemo izdati ispričnicu)
· Sportaš/ica je kategorizirani sportaš Hoo-a / postiže istaknute rezultate u svojoj dobnoj skupini
Prijavu pošaljite na e-mail adresu: ana.popovcic@hoo.hr najkasnije do petka 29. ožujka. 
Na prijavi navedite:
· Ime i prezime sportaša/sportašice
· Kontakt sportaša/sportašice: e-mail adresu i broj mobitela
· Sport/disciplinu u kojoj se sportaš/ica natječe 
· Datum rođenja
· Najistaknutije rezultate

